Nädalake unibeti bankrollirallit hakkab läbi saama ja ühtteist kirjapanemisväärset on ka kogunenud. Esiteks on mu algne plaan turniire mängida senimaani pehmelt öeldes läbi kukkunud - mänginud olen neid vähe ja saavutanud olen veel vähem; teiseks on rahalauas läinud paremini kui oodata oskasin - bankroll ikkagi algusega võrreldes kahekordne ning käsi olen mänginud vist terve oma tavalise kuuportsu.  Rahalaudadest ongi postituse pealkiri tulnud, nimelt on päeva esimene sessioon  rahalaudades mul kõige kehvem ja seda olenemata ajast, millal mängin. Samas järgmised on reeglina ikka plusspoolel. Ei teagi kohe, mida sellest arvata, eks peab mõned nädalad veel mängima ja saab näha, kas seaduspära jääb või oli see vaid alguse äpardus. Teine seaduspära on see, et NL20s on tulemused siiani alati positiivse poole peal olnud, NL10s on olnud kõikumisi aga mõlemale poole. Kuid jällegi on veel veidi vara järeldusi tegema hakata.